Гробище

Гробището е място, където се полагат тленните останки или пепел след кремация на починалите. На гробището се извършват последните ритуали по отдаване на почит към мъртъвците и религиозните обичаи, свързани със смъртта. Има различни обичаи на погребване, но обикновено тялото се полага в гроб и се покрива под дълбок слой пръст, за да се осигури неговото естествено разлагане. Край гроба се поставя надгробна плоча с името на починалия, неговите дати на раждане и смърт, евентуално и снимка. Понякога след време костите се ексхумират и се съхраняват в специални костници. Според начина на третиране на мъртвото тяло, погребванията биват чрез трупополагане (погребение в тесен смисъл) и съхраняване на пепелта от кремацията. Съществуват множество религиозни предписания и ритуали, свързани с погребалните практики и гробищата. В България все още се предпочита погребението на тялото пред кремацията. Православната църква, най-многобройната религиозна група в страната, макар да не осъжда категорично кремацията, препоръчва погребението да бъде на тяло, а не на пепел. Това има значение по-скоро за вярата на живите, отколкото за съдбата на мъртвите в задгробния свят, според православието. От 7 век в Европа погребенията са били под контрола на църковната власт и тогава гробищата са се разполагали в места около самата сграда на църквата. По-късно надделява тенденцията да се разполагат на изолирано място, за да се осигури т.нар. „вечен покой“ на мъртвите, както и за да се постигне отдалеченост от жилищните райони заради неблагоприятните ефекти при разлагането на човешкото тяло. Като пример може да се посочи ексхумацията и преместването на скелети от основните гробища на Париж в парижките катакомби през 18 век. В началото на 19 век контролът върху местата за разполагане на гробищата се съсредоточава в общинската власт. Видове гробища катакомби крипти обществени гробища фамилни гробници гробища за домашни любимци Известни гробища По света Пер Лашез (Cimetière du Père Lachaise) – Париж, Франция Скугсширкогорден (Skogskyrkogården) – Стокхолм, Швеция В България Бургас Централни бургаски гробища Варна Централни гробища, бул. „Владислав Варненчик“ Нови гробища, с. Тополи Велико Търново Гробището се намира на запад, пътя към село Беляковец. Старите гробища са в парк „Дружба“ като там са запазени гробовете на Колю Фичето (оригиналния кръст е в музея), Венета Ботева и дъщеря ѝ, Добри Войников, Христо Иванов – Големия и много други видни личности, на изток от парка се намира масов гроб и монумент на избити през 1944 от комунистическия режим търновци. Руските гробища е парк с църква до разклон Качица, край магистралния път София – Варна. Стари турски гробища има от изхода на студентски град (турска махала) към магистралата София – Варна. Кюстендил Централни гробища, ул. „Дупнишко шосе“ Плевен Гробищен парк „Стадиона“ Горноплевенски гробищен парк Гробищен парк „Чаира“ Турско гробище София Централни софийски гробища Гробищен парк „Малашевци“ Гробищен парк „Бояна“ Гробищен парк „Горна баня“ Гробищен парк „Симеоново“ Гробищен парк „Полето“ (Банкя) Гробищен парк „Драгалевци“ Гробищен парк „Княжево“ Гробищен парк „Дървеница“ Гробищен парк „Владая“ Гробищен парк „Бакърена фабрика“ Източници Външни препратки Кремацията на мъртвите Архив на оригинала от 2013-09-30 в Wayback Machine., статия за православното разбиране за кремацията.